CELEX: 62010CJ0362
Language: sl
Date: 2011-10-27
Title: Sodba Sodišča (šesti senat) z dne 27. oktobra 2011. # Evropska komisija proti Republiki Poljski. # Neizpolnitev obveznosti države - Direktiva 2003/98/ES - Ponovna uporaba informacij javnega sektorja - Nepravilen prenos ali neizvršitev prenosa nekaterih členov v predpisanem roku. # Zadeva C-362/10.

Sodba Sodišča (šesti senat) z dne 27. oktobra 2011 – Komisija proti Poljski
      (Zadeva C-362/10)
      „Neizpolnitev obveznosti države – Direktiva 2003/98/ES – Ponovna uporaba informacij javnega sektorja – Nepravilen ali neopravljen prenos nekaterih členov v predpisanem roku“
      1.                     Akti institucij – Direktive – Izvajanje s strani držav članic – Prenos direktive brez sprejetja zakona – Pogoji – Obstoj splošnega
            pravnega konteksta, ki zagotavlja polno uveljavitev direktive (člen 288, tretji odstavek, PDEU; Direktiva Evropskega parlamenta
            in Sveta 2003/98) (Glej točki 46 in 60.)
      2.                     Akti institucij – Direktive – Izvajanje s strani držav članic – Direktiva, katere namen je ustvariti pravice za posameznike
            – Zahteve po jasnosti in pravni varnosti – Direktiva 2003/98 – Pravica ponovne uporabe informacij javnega sektorja – Neprenos
            z zakonsko določbo ali drugim predpisom – Nedopustnost (člen 288, tretji odstavek, PDEU; Direktiva Evropskega parlamenta in
            Sveta 2003/98, členi 2, točke od 1 do 3, 4, 6, 7 in 10) (Glej točke od 50 do 52 in od 54 do 56.)
      3.                     Akti institucij – Direktive – Izvajanje s strani držav članic – Prenos direktive brez sprejetja zakona – Nedopustnost sklicevanja
            na direktivo v primeru izrecne določbe (člen 288, tretji odstavek, PDEU; Direktiva Evropskega parlamenta in Sveta 2003/98)
            (Glej točko 58.)
      4.                     Akti institucij – Direktive – Izvajanje s strani držav članic – Nujnost popolnega prenosa – Neobstoj dejavnosti, določene
            v direktivi, v državi članici – Nevplivanje (člen 288, tretji odstavek, PDEU; Direktiva Evropskega parlamenta in Sveta 2003/98)
            (Glej točko 64.)
      Predmet 
      
         
               Neizpolnitev obveznosti države – Nesprejetje določb, potrebnih za uskladitev s členi 2, 3, 4, 6, 7, 8, 10 in 11 Direktive
                  2003/98/ES Evropskega parlamenta in Sveta z dne 17. novembra 2003 o ponovni uporabi informacij javnega sektorja (UL, posebna
                  izdaja v slovenščini, poglavje 13, zvezek 32, str. 701), v predpisanem roku.
               
            Izrek 
      
         
                  1.
               
               
                  
               
               
                  	Republika Poljska s tem, da v predpisanem roku ni sprejela zakonov in drugih predpisov, potrebnih za prenos členov od 2 do
                     4, od 6 do 8, 10 in 11 Direktive 2003/98/ES Evropskega parlamenta in Sveta z dne 17. novembra 2003 o ponovni uporabi informacij
                     javnega sektorja v poljski pravni red, ni izpolnila obveznosti iz teh členov.
                  
               
            
         
                  2.
               
               
                  
               
               
                  	Republiki Poljski se naloži plačilo stroškov.